( 546 Y 
andere gulden te dienene, ofte ten waer dat hij in een 
ander gulde eerst diende, uuteghesteken de groote gulden 
van mijnen heere sente Jooris, doude gulde van sente 
Sebastiaen ende sente Antheunis, ende dat men hem 
stelde binnen zijndere jaerschare in andre gulden ten 
dienste als dekin ofte proviserere, zoude van dien voorbij 
gaen, ende onghehouden zijn te dienene, ghelije ende in 
alder manieren dat de andere cameren van rethorijcken 
huerlieder medebroeders hebben. 
» Item waert bij den ghevalle, dat de cappellaen ende 
de enape waren vanden advise, te makene elc een nieuwe 
abijt van ghelijken coluere, zo werden zij deken ende 
proviserers ghehouden elcken te ghevene, boven huer- 
lieder pencioene, thulpen haerlieder nieuwe abijten , ele 
zes grooten, up dat zij een abijt maken, ende niet anders. 
_» Item, dat ele persoon ende proviserere, naer sijn 
afgaen, betalen sal alle de costen, de gulde voorn. ancle- 
vende, de welcke zij ter causen van dien sculdich zijn 
sullen, binnen veertien daghen , ende de ghone, die danaf 
in ghebreke waere vander betalinghe te doene, dat zoude 
wesen up huerlieder executie. 
» Biddende de voorn. supplianten over hemlieden ende 
huerlieder naercommers int selve gulde wesende, hemlie- 
den alle de voorn. pointen ende articlen, ende ele van 
dien zonderlinghe, bij ons gheconsenteert, gheoctroyeert 
ende gheconfirmeert te werdene, so eist dat wij, ghene- 
ghen wesende ter bede ende begheerte vanden voorn. sup- 
plianten, ende bevindende de selve pointen ende articlen 
goet ende deuchdelic wesende, hebben hemlieden inde 
qualiteit alsboven, de selve ende ele van dien bijsonder 
gheconsenteert, gheoctroyeert ende ghecontirmeert bij 
desen, omme int voors. gulde alzo van nu voort an onder- 
